מארק פרידמן: "הערך המוסף של מוצרים אלה הוא העדר הצורך בהחלפה או בשינוי של מערכות ארגוניות קיימות".
גלאסהאוס קיימה סמינר מיוחד למנהלי IT בנושא פתרונות (BRS (Backup Recovery System מתקדמים מבית EMC. האירוע התקיים במועדון הפיצ'ר בהרצליה. השתתפו במפגש, בין היתר, נציגים מבזק, Yes, NDS, ורינט, 012, קומברס, מוטורולה, בנק איגוד, ויזה ועוד.
במהלך הסמינר התקיימו מספר הרצאות מקצועיות בתחום הגיבוי והאחסון, שכללו עדכונים טכנולוגיים והצגת כלים, שיטות ואופני יישום של הטכנולוגיות. כמו כן, הוצגו למשתתפים הטכנולוגיות החדשות והמתקדמות ביותר של EMC בתחום, וכן אופני ההתממשקות שלהן ואופן התאמתן לסביבות ה- IT בארגונים השונים.
עוד כלל הסמינר, סיפור לקוח מפי ראם חזן, מנהל ה- IT בויזה שסיפר על ההטמעה המוצלחת של המוצרים: Data Protector Advisor ,Data Domain ו- Avamar בחברה.
לדברי מארק פרידמן, CTO אחסון וגיבוי בגלאסהאוס: "במהלך הסמינר, הצגנו ללקוחותינו את המוצרים החמים ביותר של EMC שיצאו לשוק בחודשים האחרונים. את הסמינר הנחו מיטב המומחים של גלאסהאוס שצברו ידע רב וניסיון עצום בשימוש בטכנולוגיות EMC ובהטמעת המוצרים והתאמתם לארגונים".
"הערך המוסף המרכזי המשותף לפתרונות שהוצגו הוא הפשטות והמהירות בה הם מוטמעים בארגון, ללא צורך בהחלפה או שינוי של המערכות הארגוניות הקיימות" ציין פרידמן.